b'\n_START_ARTICLE_\nRundi jezik\n_START_PARAGRAPH_\nRundi jezik (kirundi, urundi; ISO 639-3: run), jezik naroda Hutu. Danas ga govori 4,851,000 ljudi iz plemena Hutu, Tutsi i Twa u Burundiju i Ugandi. Ve\xc4\x87ina govornika \xc5\xbeivi u Burundiju, i svega oko 101,000 u Ugandi (1991 popis). Pripada u centralne bantu jezike, i \xc4\x8dlan je podskupine rwanda-rundi (J.60)._NEWLINE_Hutu su tradicionalno bili stolje\xc4\x87ima podre\xc4\x91eni ratni\xc4\x8dkom plemenu Tutsi i pla\xc4\x87ali im porez za za\xc5\xa1titu, odnosno od plja\xc4\x8dki samih Tutsija, \xc5\xa1to je u najnovije vrijeme zavr\xc5\xa1ilo pokoljem ve\xc4\x87inskih Hutua nad Tutsijima._NEWLINE_U Burundiju je slu\xc5\xbebeni jezik. Postoji nekoliko dijalekata: ikibo, ikirundi, ikiragane, igisoni, ikinyabweru, ikiyogoma, i ikimoso (urumoso). Pismo: latinica._NEWLINE_Podskupinu Rwanda-Rundi (J.60) (6) \xc4\x8dini sa jezicima ha [haq], hangaza [han], rwanda [kin], shubi [suj] i vinza [vin].'